Diari Oficial de la Generalitat Valenciana


Sumari del DOGV 1469, del 24-01-1991 (1991/820043)

ORDRE de 2 de gener de 1991, de la Conselleria d'Economia i Hisenda, per la qual acorda l'afectació a la Conselleria d'Agricultura i Pesca, d'una finca rústica situada a Requena, denominada El Hornillo-Chapudilla.
---------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/1991/01/02/(2)/dof/vci/html**

### Dades del document

Número de DOGV
:   1469

Data del DOGV
:   24-01-1991

Secció del DOGV
:   DISPOSICIONS GENERALS

Número del document
:   1991/820043


Data del document
:   02-01-1991

Organisme emissor
:   Conselleria d'Economia i Hisenda

Tipus de document
:   Ordre

Ordre de 2 de gener de 1991, de la Conselleria d'Economia i Hisenda, per la qual s'acorda l'afectació a la Conselleria d'Agricultura i Pesca, d'una finca rústica situada a Requena, denominada El Hornillo-Chapudilla.  
L?Hble. Sr. Conseller d?agricultura i Pesca ha sol·licitat, d'acord amb el que disposen els articles 61 i 62 de la Llei 3/1986, de 24 d'octubre, de Patrimoni de la Generalitat Valenciana, l?afectació d'una finca rústica situada a Requena, denominada El Hornillo- Chapudilla.  
La finca esmentada tindrà com a finalitat garantir la conservació d'aquella zona forestal.  
Per això i d'acord amb les facultats que tinc atribuïdes per l'article 62.2 de la Llei 3/1986, de 24 d'octubre, de Patrimoni de la Generalitat Valenciana.  
ORDENE:  
Article primer  
Que s'afecte a la Conselleria d?Agricultura i Pesca la finca que a continuació es descriu:  
Labor denominada El Hornillo- Chapudilla, situada en el terme de Requena, partida de los Pedrones, que comprèn un tros de superfície de tres tafulles de terra d'horta amb fruiters, quatre almuds i dos mesurons de terra de regadiu, cent almuds i tres mesurons de terra de secà sembra i mil sis-cents setanta-vuit almuds de forest i terreny inculte, amb una casa de labor, emprius i un corral anomenat de Tomàs Pedrón y Padrón la mesura superficial del qual no consta i una altra cosa arruïnada anomenada Chapudilla, assenyalada amb el número 24 sense que puga precisar-se si en antic o modern, la qual consta de pis baix i golfa i ocupa una superfície, poc més o menys, de set-centes hectàrees, setanta-nou àrees i vuitanta-sis centiàrees i la cosa Chapudilla tres-cents quaranta-nou metres i trenta-set decímetres quadrats, sota els límits següents: nord, amb terres de Manuel i Pilar García Montes i d'Alfonso Pons y Lamo de Espinosa; sud, de Manuel i Pilar Garcia Montes i de Valeriano Pérez Garcia; est, d'hereus de Nicasio Domínguez i de Martín, León, Luis i Clemente Luján Navarro; i oest, el barranc de las Salimas de Ortolá.  
Consta en l?Inventari General de Béns i Drets de la Generalitat Valenciana amb el número A01/46/213/0001.  
Article segon  
Aquesta finca tindrà com a finalitat garantir la conservació d'aquella zona forestal.  
Article tercer  
La finca esmentada queda integrada en el domini públic de la Generalitat Valenciana i correspon a la Conselleria de Treball i Seguretat Social l?exercici de les competències demanials sobre aquesta, inclosa l'administració i conservació.  
Article quart  
Que la Conselleria d?agricultura i Pesca designe un representant perquè concórrega amb el representant nomenat pel director general del Tresor i Patrimoni, a l'acte d'afectació.  
València, 2 de gener de 1991.  
El Conseller d'Economia i Hisenda,   
ANTONI BIRLANGA CASANOVA


Còpia Permalink ELI